recursal/SuperWikiNEXT-32B huggingface dataset:
בשנת 1989 חוקקה הכנסת את חוק מקורות האנרגיה, אשר נועד לשמור על הסדר בניצול מקורות אנרגיה בהתאם לצורכי המשק השונים, כדי להשתמש בהם ביעילות ובחיסכון ולפתור את בעיית השימוש המופרז והלא יעיל במקורות אנרגיה.

היסטורית החוק
-------------

מכשירים חשמליים שונים צורכים כמות אנרגיה מסוימת על מנת לעבוד.

בישראל היה שימוש מופרז באנרגיה שמכשירים חשמליים צרכו, כך שיותר אנרגיה התבזבזה והיה צורך בכמות אנרגיה רבה יותר, מה שהעלה את המחירים.

במדינות מתקדמות אחרות המכשירים החשמליים ניצלו את האנרגיה בכמות קטנה יותר והיו יעילים יותר מבחינת צריכת אנרגיה, מה שגרם לבעיות ביבוא מכשירי חשמל שונים מישראל (שלא היו יעילים אנרגטית).

מדינות יבאו לישראל מכשירים חשמליים לא יעילים ברמת צריכת האנרגיה שלהן, דבר הגרם לעלויות הגבוהות במשק האנרגיה בישראל.

על מנת לחסוך באנרגיה ומקורותיה ולהזיל את עלויות היבוא מישראל והעלויות לצרכנים, בשנת 1989 נחקק חוק מקורות אנרגיה על ידי הממשלה, שר האנרגיה והתשתיות.

החוק מגדיר את צריכת האנרגיה למכשירים חשמליים ביתיים וקובע שאסור למכור או לייבא מכשירים חשמליים שלא נבדקו ואושרו על פי תקנות החוק. המפר את החוק יקבל קנס.

### החוק עבר מספר שינויים לאורך השנים

בשנת 2004 פורסמו תקנות חדשות המגדירות את הדרישות לשימוש באנרגיה של מזגנים, מקררים ומקפיאים. בשנת 2009 פרסם משרד התשתיות הלאומיות תקנות לצריכת אנרגיה מרבית וסימון עבור מדיחי כלים, מכונות כביסה, מייבשי כביסה ותנורי אפייה.

תמצית החוק
----------

חוק מקורות אנרגיה לא מאפשר ייבוא וייצור מכשירים חשמליים לא יעילים אנרגטית בישראל. העובר על החוק יקבל קנס.

מטרת החוק היא לדאוג שלא יהיו בישראל מכשירים שמנצלים אנרגיה רבה יותר ממה שהם צריכים, וזאת כדי למנוע עליית מחירי צריכת החשמל.

קישורים חיצוניים
----------------

* היסטוריית החקיקה של חוק מקורות אנרגיה, במאגר החקיקה הלאומי באתר הכנסת
* חוק מקורות אנרגיה, בספר החוקים הפתוח

הערות שוליים
------------

1. 1 2 3  חוק מקורות אנרגיה, תש"ן-1989, באתר www.nevo.co.il
2. 1 2  חוק מקורות אנרגיה, באתר הצעות חוק- הממשלה
3. 1 2 3  חוק מקורות אנרגיה, באתר www.fridmanwork.com
4. 1 2  כנסת ישראל, מאגר החקיקה הלאומי- חוק מקורות אנרגיה, באתר main.knesset.gov.il
5. ↑  סימיניה ברטשניידר, תקנות מקורות אנרגיה
6. ↑  סימיניה ברשטניידר, תקנות מקורות אנרגיה חדשות לגבי הספק חשמלי מרבי
אנדרטה לזכר חללי דוקשיצה, בקרבת בית הקבורות היהודי בעיירה.
**דוקשיצה** או **דוקשיץ** (בבלארוסית: **Докшыцы**, דוקשיצי; בפולנית: **Dokszyce**; ביידיש: **דאקשיץ**) היא עיירה במחוז ויטבסק שבבלארוס, בה התקיימה עד השואה קהילה יהודית גדולה.

תולדות היישוב
-------------

דוקשיצה נזכרת לראשונה בשנת 1407, עת השתייכה לדוכסות הגדולה של ליטא. במהלך מלחמת ליבוניה הפך אזור העיירה לאחד ממעוזיו העיקריים של סטפאן באטורי.

בחלוקת פולין השנייה בשנת 1793 נכלל היישוב בתחום האימפריה הרוסית, ובשנת 1795 קיבל מעמד עירוני. בשנת 1921 נכלל היישוב במחוז וילנה שבשטח הרפובליקה הפולנית השנייה.

יהודי דוקשיצה
-------------

בין מלחמות העולם חיו בדוקשיצה כ-4,000 יהודים, שהיוו את רוב אוכלוסיית העיירה. פעלו בה מוסדות דת ותרבות, תנועות נוער ציוניות, ישיבת תומכי תמימים ליובאוויטש בראשות הרב יהושע ליין ובית ספר עברי מרשת תרבות.

בתקופה הסובייטית נסגרו המוסדות היהודיים בעיירה, הולאמו בה עסקים פרטיים, ומספר יהודים עשירים הוגלו ממנה לעומק ברית המועצות.

ב-9 ביולי 1941 נכנסו לעיירה הנאצים והחלו בביצוע מעשי שוד, התעללות ורצח ביהודים, תוך הרס בית העלמין היהודי ושריפת ספרי התורה של בתי הכנסת בעיירה. תוך זמן קצר הוטלו על יהודי העיירה גזירות שונות, ובהן הגבלות תנועה וחובת ענידת טלאי צהוב. בד בבד מונה בעיירה יודנרט, בראשות יעקב בוטוויניק, אשר נצטווה לספק לגרמנים עובדים לעבודות כפייה ולהעביר להם תשלומי כופר. בספטמבר 1941 הוצאו להורג בעיירה כמה יהודים שהואשמו בקומוניזם.

ב-30 בספטמבר 1941 רוכזו יהודי העיירה בגטו מגודר שהוקם בה, בו שררו תנאי מחיה קשים אשר הפילו חללים רבים. מעת לעת הוצאו להורג יהודים מהגטו, ובמקרה אחד הוצאו להורג 65 יהודים בחג הפסח. באפריל 1942 שולחו מאות צעירים מהגטו למחנה עבודה בגלמבוקיה. בתקופה זו הוקם בגטו ארגון מחתרתי, בראשות יוסף שפירא.

במאי 1942 בוצעה בגטו אקציה, בה נרצחו בבית העלמין היהודי כ-400 איש. לאחר מכן צומצם שטח הגטו והתפשטו בו המגיפות.

באקציה נוספת שהחלה ב-29 במאי 1942 רוכזו כ-2,650 היהודים שנותרו בגטו, ונרצחו כולם מחוץ לעיירה בידי אנשי ס"ד. במהלך האקציה נמלטו כ-250 יהודים ליערות וחלקם הצטרפו ליחידות פרטיזנים.

קישורים חיצוניים
----------------

ויקישיתוף מדיה וקבצים בנושא **דוקשיצה** בוויקישיתוף
* 

* אתר האינטרנט הרשמי של דוקשיצה
* ספר יזכור לקהילת דוקשיצה, בספריית העיר ניו יורק
* דוקשיצה (Dokszyce), ב"אנציקלופדיה של הגטאות", באתר "יד ושם"
* "דוקשיצה", באתר השטעטל הווירטואלי
* "דוקשיצה", באתר JewishGen (באנגלית)
* מוניקה טומקייביץ' ומרטין דין (אנ'), דוקשיצה, **אנציקלופדיה של המחנות והגטאות** (כרך II, חלק B, עמ' 1177–1179), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* דאקשיץ (בלארוס), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007528344305171
* GND: 4378499-9
* LCCN: no2009013426
* NKC: ge310551
* VIAF: 146976142
* WorldCat (עם VIAF): 146976142

 |
**נבחרת גרינלנד בכדורגל לגברים**, הידועה בכינויה "דובי הקוטב", היא נבחרת הכדורגל של האי גרינלנד שבשליטת דנמרק.

הנבחרת חברה בקוניפ"א, אך אינה חברה ב-אופ"א, בCONCACAF או בפיפ"א ולכן איננה מורשית להשתתף בגביע העולם בכדורגל, בגביע הזהב של CONCACAF או באליפות אירופה בכדורגל. רוב משחקי נבחרת גרינלנד הם נגד נבחרת איסלנד ונבחרת איי פארו ובעבר שיחקה הקבוצה נגד נבחרת טיבט, שגם אינה חברה בפיפ"א.

בשנת 2006 השתתפה הנבחרת ב"מונדיאל הנבחרות שאינן מוכרות על ידי פיפ"א". במהלך הטורניר שיחקה הקבוצה שני משחקים, האחד נגד נבחרת הרפובליקה הטורקית של צפון קפריסין שנגמר בהפסד 1-0 ומשחק נגד נבחרת זנזיבר שנגמר בהפסד 4-2.

גרינלנד חברה באיגוד משחקי האיים הבינלאומי. הנבחרת משתתפת בטורניר הכדורגל של משחקי האיים שנפתח בשנת 1989. בשנת 2013 הנבחרת הגיעה להישג השיא בטורניר, משחק הגמר בו הפסידה לנבחרת ברמודה. 

שחקני הנבחרת, כמו שאר תושבי גרינלנד, יכולים גם לשחק בנבחרת דנמרק בזכות אזרחותם הדנית.

במאי 2022 ההתאחדות לכדורגל המקומית החלה בתהליך להצטרפות חברה ב-CONCACAF שעתיד להסתיים בשנת 2024, אולם ייתכן כי התהליך יסתיים מאוחר יותר מאחר שבמדינה אין אצטדיון כדורגל העומד בקריטריונים לאירוח משחקים בינלאומיים.

קישורים חיצוניים
----------------

* 

* אתר האינטרנט הרשמי של נבחרת גרינלנד בכדורגל

ויקישיתוף מדיה וקבצים בנושא **נבחרת גרינלנד בכדורגל** בוויקישיתוף
**אלפרד גרן קניג** (בגרמנית: **Alfred Gören König**, ‏2 באוקטובר 1913 -1987) היה אתלט אוסטרי טורקי-יהודי. אלוף אוסטריה (1936) ופעמיים אלוף הבלקן (1938 ו-1939) בריצת 400 מטר ואלוף המכביה השנייה (1935) בריצת 200 מטר. ייצג את אוסטריה באולימפיאדת ברלין (1936).

קורות חיים
----------

קניג נולד בווינה בשם **Ali Ferit Gören**, בנו של יעקב, סוחר שנולד באיסטנבול בשנת 1882, ואחרי מלחמת העולם הראשונה חזר לטורקיה, אך לאחר מכן ברח בגלל הנהגת חוקים אנטישמיים בסוף שנות העשרים. בשנת 1930 החל התאמן בקבוצת הכח וינה ובשנת 1932 נרשם כתושב (לא כאזרח). 

### 1932

באליפות אוסטריה לנוער שנערכה ב-1932 זכה קניג במדליית זהב בריצת 400 מטר.

### 1934

באליפות אוסטריה שנערכה בשנת 1934 הוא זכה במדליית זהב בריצת 400 מטר בשיא מכבי עולמי של 50 שניות.

### 1935

במכביה השנייה שנערכה בשנת 1935 זכה קניג ב-4 מדליות, 2 זהב, 1 כסף ו-1 ארד. מדליות זהב, בריצת 200 מטר בתוצאה של 23.2 שניות, לפני הופמן מארצות הברית (23.3 שניות) ובריצת שליחים 4x400 מטר בתוצאה של 3:36.4 דקות, לפני ארצות הברית ונבחרת ארץ ישראל. מדליית כסף, בריצת 400 מטר בתוצאה של 53.2 שניות, אחרי אברהם רוזנקרנץ מארצות הברית(53.1 שניות) ולפני אייב היימן מדרום אפריקה ומדליית ארד, בריצת שליחים 4x100 מטר ביחד עם פריץ דויטשר, אחרי דרום אפריקה (45.6 שניות) וגרמניה.

### 1936

באליפות אוסטריה באתלטיקה שנערכה ביולי 1936 זכה קניג במדליית זהב בריצת 400 מטר בתוצאה של 49.2 שניות. 

באולימפיאדת ברלין (1936) על אף היותו יהודי הוא בחר להשתתף במשחקים וסיים במקום 25, רביעי מתוך שישה אצנים במקצה המוקדם בריצת 400 מטר בתוצאה של 49.4 שניות ולא עלה לשלב רבע הגמר ובמקום שישי ואחרון במקצה המוקדם בריצת 200 מטר ולא עלה לשלב רבע הגמר גם כן.

### 1938

קניג ברח מאוסטריה ב-1938 בחזרה לטורקיה בעקבות האנשלוס.

#### אלוף הבלקן

במשחקים הבלקניים שנערכו בספטמבר 1938 השתתף קניג כנציגה של טורקיה וזכה בשתי מדליות, זהב וארד. מדליית זהב בריצת 400 מטר בתוצאה של 49.4 שניות ומדליית ארד בריצת 200 מטר.

### 1939

במשחקים הבלקניים שנערכו באתונה ב-1939 הוא זכה במדליית זהב בריצת 400 מטר בתוצאה של 50.8 שניות.

קניג פרש מאתלטיקה תחרותית בשנת 1944 והמשיך כמאמן מצליח.

שיאים אישיים
------------

* ריצת 200 מטר: 22.0 שניות (1936)
* ריצת 400 מטר: 49.1 שניות (1936)

קישורים חיצוניים
----------------

* אלפרד קניג, באתר olympedia.org
* אלפרד קניג(הקישור אינו פעיל), באתר *Österreichischer Leichtathletik-Verband* (בגרמנית)
* אלפרד קניג, באתר *Historyn3rd* (באנגלית)
* Österr. Leichtathletik Meister u. Staatsmeister (בגרמנית)
* Gherardo Bonini, DOPPELGÄNGER : THE MYSTERIOUS CAREER OF ALFRED KÖNIG, December 6, 2018

הערות שוליים
------------

1. ↑  בספורט, באתר הארץ, 12 באוקטובר 1934
2. ↑  נעילת המכביה השניה,  הירדן, 9 באפריל 1935
3. ↑  התחרויות ב"המכביה", דבר, 5 באפריל 1935
4. ↑  טבלאות ושיאים של השגי 6 המכביות ושל ישראל, מעריב, 22 באוגוסט 1965
5. ↑  הישגי המכביה השנייה (סכום שני), דואר היום, 7 במאי 1935
6. ↑  הספורט בעולם - קאניג מקנה שיא לתורקיה, דבר, 6 בנובמבר 1938
7. ↑  אלופי המשחקים הבלקניים, באתר *gbrathletics* (באנגלית)
**קבוצות הבחירה של המחנות העולים** הוא שמה של תנועת הבוגרים של תנועת הנוער המחנות העולים.

בעבר הייתה קבוצות הבחירה תנועת נוער נפרדת שדגלה בחלוציות, סוציאליזם וציונות. פעילותה ההיסטורית היא היום חלק מפעילות תנועת הנוער המחנות העולים. המושג "קבוצות הבחירה" מתייחס כיום לכלל הבוגרים של תנועת המחנות העולים וקבוצות הבחירה ההיסטורית. חברי "קבוצות הבחירה של המחנות העולים" חיים בקבוצות שיתופיות במגדל העמק, בנוף הגליל, בבת ים, בראשון לציון, בקיבוץ נערן ובאילת. החברים בקבוצות השיתופיות עובדים בעיקר בחינוך, בין השאר במיזמים חינוכים וחברתיים של תנועת הבוגרים ובתנועת הנוער המחנות העולים.

היסטוריה
--------

תחילתה של התנועה בחטיבת בני הקיבוצים של הנוער העובד והלומד בתק"ם בשנת 1986. קבוצות הבחירה היו קבוצות של בני נוער מקיבוצי התק"ם שנפגשו אחת לחודש לסוף שבוע של פעילות מודרכת, ובחופשים למפגשים ארוכים יותר שחלקם משותפים לכלל התנועה. השם "קבוצות הבחירה" נבע מכך שההשתתפות בפעילותן הייתה מתוך בחירה, ולא מתוך חובה, כפי שהייתה כלל הפעילות בחטיבת בני התק"ם. בגלל צורת הפעילות ראתה עצמה תנועת קבוצות הבחירה תנועת נוער "אמיתית" שתכניה לא נקבעים מראש על ידי אנשים מבוגרים. הקבוצות הרבו לעסוק בנושאי החברה הישראלית והתנועה הקיבוצית וביצעו פרויקטים מעשיים שונים על פי בחירתן. חלק מהקבוצות המשיכו יחד לשנת שירות, לגרעיני נח"ל ולחיים משותפים אחרי הצבא.

בשנת 1998 החלה להתגבש תנועת בוגרים לקבוצות הבחירה על בסיס חברי תנועה שבתום שירותם הצבאי לקחו אחריות על ריכוז פעילותה, והחלו לחיות ביחד חיי שיתוף בערים מגדל העמק ונצרת עילית.

לאחר פירוק חטיבת בני הקיבוצים, ב"ועידת יגור" בשנת 1989, הוחלט על צירוף בני התק"ם למחוזות וקיני הנוער העובד והלומד. למרות שמדריכי הקבוצות היו מעתה משויכים לנוע"ל נשארו קבוצות הבחירה נבדלות מפעילות קיני הנוע"ל בגלל האופי השונה של הפעילות ואוכלוסיית היעד שלהן.

עם השנים החלה התנועה לפנות גם לבני נוער שאינם בני קיבוצים ובמקביל עברה להתמקד בעיקר באזור הצפון, שם הייתה לה מראש אחיזה חזקה יותר עקב ריבוי הקיבוצים. פעילות התנועה נעשתה מקבילה יותר ויותר לפעילות השכבות הבוגרות של הנוע"ל באזור הצפון, ופנתה פעמים רבות לאותם החניכים. בשנת 2000 התנתקה תנועת קבוצת הבחירה מהנוע"ל, בין השאר עקב מחלוקות ארוכות על אזורי הפעילות של הקבוצות.

תנועת קבוצות הבחירה פעלה כשנה כתנועה נפרדת, ובשנת 2001 נכנסה לתהליך איחוד עם תנועת המחנות העולים, וזאת, היות ששתי התנועות חלקו מטרות משותפות כלפי החברה הישראלית, קשיים ארגוניים בפעולה כתנועה נפרדת, וכן בעקבות קשרים אישיים בין בוגרי קבוצות הבחירה ובוגרי המחנות העולים. התנועות הכריזו על איחודן ב-26 במרץ, שנת 2005. בתהליך ההסמלה המחודשת שעברו התנועות עם איחודן הוחלט כי השם "קבוצות הבחירה" ישמש מעתה והלאה כשם כולל לתנועת הבוגרים של שתי התנועות.

כיום פעילות קבוצות הבחירה מוטמעת ומשולבת בתוך פעילות תנועת הנוער המחנות העולים. הפעילות פונה לבני נוער מכתה ט' ומעלה וכוללת פעילות חינוכית ערכית, גיבוש גרעינים לשנת־שירות ולנח"ל, ופעילות משימתית־חברתית. 

בשנת 2007 הכריזו בוגרי התנועה על הקמת קיבוץ עירוני, שנקרא באופן בלתי רשמי "נעמה", לפי ראשי התיבות של הערים נצרת עלית ומגדל העמק. בשנת 2012 נרשמו חברי הקיבוץ העירוני אצל רשם האגודות כקיבוץ משעול. נכון לאוגוסט 2012 מונה קיבוץ משעול כ-80 חברים ו-40 ילדים החיים ב-8 קבוצות.

ראו גם
------

* המחנות העולים
* תנועת בוגרים
* קיבוץ עירוני
* קיבוץ משעול
* קיבוץ נערן
**סולנודוניים** (שם מדעי: **Solenodontidae**) היא משפחת יונקים ארסים, אוכלי חרקים, דמויי חדף גדולים מאמריקה המרכזית. הסולנודוניים הם טורפים קטנים ובין היונקים היחידים בעלי נשיכה ארסית העוזרת להם להרוג את טרפם.

מיון
----

במשפחה יש רק סוג אחד ובו שני מינים קיימים ועוד כמה שנכחדו. אלו הם המינים הגדולים ביותר בסדרת אוכלי החרקים ואורכם 20-30 ס"מ.

שני המינים החיים הם:

* סולנודון קובני (*Solenodon cubanus*) - הנפוץ בקובה
* סולנודון היספניולי (*Solenodon paradoxus*) - הנפוץ באי היספניולה

הם נחשבים ליונקים פרימיטיביים ועתיקים המקורבים למשפחה הנכחדת נזופונטיים (Nesophontidae). הם מזכירים ביותר חדפים גדולים, מדולדלי שיער וארוכי זנב החיים ביערות באמריקה המרכזית. הם ניזונים מחרקים, תולעים וחסרי חוליות קטנים וכן מצפרדעים, לטאות ועכברים קטנים. ארסם חלש מכדי לפגוע בבני אדם.

שני המינים נמצאים בסכנת הכחדה.

קישורים חיצוניים
----------------

ויקישיתוף מדיה וקבצים בנושא **סולנודוניים** בוויקישיתוף
* סולנודוניים, באתר ITIS (באנגלית)
* סולנודוניים, באתר NCBI (באנגלית)
* סולנודוניים, באתר Animal Diversity Web (באנגלית)
* סולנודוניים, באתר האנציקלופדיה של החיים (באנגלית)
* סולנודוניים, באתר GBIF (באנגלית)
* גילוי: רצף DNA מוכיח כי הסולנודוניים קיימים 78 מיליון שנה, סרטון באתר יוטיובי 4 במאי 2016
* הסולנודוניים, האיטי, סרטון באתר יוטיובי 4 במאי 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537621605171

 |
**אלפרד אייזנשטאדט** (**Alfred Eisenstaedt**;‏ 6 בדצמבר 1898 – 24 באוגוסט 1995) היה צלם עיתונות יהודי אמריקאי ממוצא גרמני. ידוע בעיקר בשל צילומו המפורסם "יום הניצחון על יפן בכיכר טיימס" ובצילומיו הלא-מבוימים. הוא השתמש לרוב במצלמת לייקה 35 מ"מ.

קורות חיים
----------

אייזנשטאדט נולד ב-1898 בפרוסיה המערבית שבגרמניה במשפחה יהודית. ב-1906 עבר עם משפחתו לבירה ברלין. צילום עניין את אייזנשטאדט כבר מילדותו, והוא החל לצלם בגיל 12 במצלמה שקיבל בהשאלה, ובגיל 14 קיבל את מצלמתו הראשונה, "קופסה" של קודאק. במלחמת העולם הראשונה שירת בצבא הגרמני ונפצע בשנת 1918. ב-1920, בימי רפובליקת ויימאר, בעת שעבד כמוכר חגורות וכפתורים, החל לצלם כפרילנסר בסוכנות צילום בברלין; הסוכנות נרכשה בשנת 1931 על ידי Associated Press. 

בשנת 1929 החל אייזנשטאדט לעבוד כצלם במשרה מלאה. ארבע שנים לאחר מכן הוא צילם פגישה של אדולף היטלר ובניטו מוסוליני באיטליה. הוא גם צילם את יוזף גבלס בחבר הלאומים בשנת 1933; בתמונה נראה גבלס כשהוא מזעיף את פניו, מכיוון שגילה שאייזנשטאדט הוא יהודי.
בשנת 1935, לאחר עלייתו של היטלר לשלטון בגרמניה, היגר אייזנשטאדט לקווינס שבניו יורק, שם התגורר למשך שארית חייו. הוא צילם עבור מגזין לייף משנת 1936 עד 1972. בשנת 1989 קיבל את המדליה הלאומית לאמנויות מידי נשיא ארצות הברית דאז ג'ורג' הרברט ווקר בוש.

### מרתה'ס ויניארד

אייזנשטאדט מצלם את משפחת קלינטון במרתהו'ס ויניארד
אייזנשטאדט נהג לצאת לחופשה שנתית במהלך אוגוסט באיי מרתה'ס ויניארד במשך כ-50 שנה. במהלך הקיץ שם, הוא היה עושה מגוון ניסויים בצילום, כשהוא ניסה מגוון עדשות ופילטרים שונים. אייזנשטאדט חיבב מאוד את המגדלורים של המקום.

שנתיים לפני מותו, אייזנשטאדט צילם במרתה'ס ויניארד את נשיא ארצות הברית ביל קלינטון ואשתו הילרי קלינטון עם בתם צ'לסי קלינטון. צילום זה נחשב כצילום האחרון שהוא צילם בחייו. 

אייזנשטאדט נפטר בגיל 96 במסצ'וסטס.

קישורים חיצוניים
----------------

ויקישיתוף מדיה וקבצים בנושא **אלפרד אייזנשטאדט** בוויקישיתוף
* תמונתו של יוזף גבלס בחבר הלאומים
* דפו של אייזנשטאדט באתר לייף, ובו מגוון תמונותיו ההיסטוריות
* מאמר על חייו וצילומיו מאת וויליאם מארק (אנגלית)
* יוסף לפיד, עדות חיה, מעריב, 20 בינואר 1967 (ביוגרפיה עם מבחר מתצלומיו)
* מיכל זהבי, גרמניה אז והיום – בתערוכת צילומים, דבר, 12 במאי 1981
* אתר למנויים בלבד גליה יהב, 70 שנה אחרי, הוויכוח סביב הנשיקה שסימלה את סוף מלחמת העולם השנייה לא שכך, באתר הארץ, 13 באוגוסט 2015
* אלפרד אייזנשטאדט, באתר אנציקלופדיה בריטניקה (באנגלית)
* אלפרד אייזנשטאדט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260599105171
* BIBSYS: 97029863
* BNC: 000310948
* BnF: cb12170201z (data)
* GND: 118799886
* ISNI: 0000 0000 8140 5309
* LCCN: n80060752
* NKC: xx0123398
* NTA: 06889130X
* PIC: 2340
* RKD: 233151
* SELIBR: 184724
* SNAC: w6445sv2
* SUDOC: 030244226
* Trove: 814976
* ULAN: 500059996
* VIAF: 61587545
* WorldCat: lccn-n80060752

 |
**פרנקו מטיאס די סנטו** (בספרדית: **Franco Matías di Santo**; נולד ב-7 באפריל 1989 במנדוסה) הוא כדורגלן ארגנטינאי המשחק בעמדת החלוץ בגזטפה.

קריירת מועדונים
---------------

די סנטו החל לשחק בקבוצת הנוער של גודוי קרוס, ב-2006 עבר לשחק באאודקס איטליאנו מליגת העל הצ'יליאנית.

ב-25 בינואר 2008 פרסמה צ'לסי הודעה בדבר רכישת כרטיסו תמורת כ-6 מיליון אירו. די סנטו צורף לקבוצת המילואים של הקבוצה וערך את הופעת הבכורה שלו בקבוצה ב-11 בפברואר 2008 במשחק בו כבש שער. בשמונת המשחקים בהם שיחק בקבוצת המילואים, כבש די סנטו 7 שערים והיה אחד ממצטייני הקבוצה. לקראת עונת 2008/2009 צורף די סנטו לסגל הקבוצה הבכירה וקיבל את החולצה מספר 9. הוא כבש שני שערים בשני המשחקים בהם שותף בהכנותיה של הקבוצה במזרח הרחוק.

בעונת 2009/2010 די סנטו הושאל לבלקבורן לחצי עונה, בסיום עונה זו די סנטו חזר לצ'לסי. מבתחילת עונת 2012/2011 תם חוזהו של די סנטו עם צ'לסי והוא עבר לשחק בוויגאן אתלטיק. בעונת 2012/2013 זכה עם הקבוצה בגביע ה-FA, אולם בסיום העונה נשרה הקבוצה לליגת המשנה.

ב-14 באוגוסט 2013 חתם השחקן בורדר ברמן על חוזה לשלוש שנים. ערך את הופעתו הבכורה בקבוצה בהפסד 0–1 לבורוסיה דורטמונד.

ב-26 ביולי 2015 חתם די סנטו בשאלקה 04 לארבע שנים. ב-31 בינואר 2019 חתם בראיו ואיקאנו עד לסוף העונה.

קריירה בינלאומית
----------------

די סנטו היה בסגל נבחרת ארגנטינה הצעירה באליפות דרום אמריקה בכדורגל עד גיל 20 אך נופה ברגע האחרון מהסגל למונדיאל הנוער בו זכתה ארגנטינה ב-2007.

קישורים חיצוניים
----------------

ויקישיתוף מדיה וקבצים בנושא **פרנקו די סנטו** בוויקישיתוף
* פרנקו די סנטו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**שניר משען** (נולד ב-13 בנובמבר 1988) הוא כדורגלן עבר ישראלי ששיחק בעמדת המגן, וכיום עוזר מאמן בקבוצת הפועל עכו.

קריירה
------

משען התחיל את הקריירה שלו במחלקת הנוער של מכבי חיפה, וב-28 בפברואר 2007, ערך את הופעתו היחידה במדי הקבוצה הבוגרת של המועדון, כשפתח בהרכב במשחק מול מכבי תל אביב במסגרת גביע הטוטו. לאחר שסיים את גיל הנוער שוחרר מהמועדון וחתם בהפועל רעננה ששיחקה אז בליגה הלאומית. ב-9 באוגוסט 2008 ערך את הופעת הבכורה שלו בקריירת הבוגרים, בהפסד 1–4 להפועל עכו במסגרת גביע הטוטו. משען ערך 20 הופעות במדי הקבוצה בעונה זו, ובסופה העפיל עמה לליגת העל לראשונה בתולדותיה, אך עונה לאחר מכן לא זכה לדקות משחק.

בקיץ 2010 חזר משען לליגה הלאומית כאשר חתם במכבי עירוני בת ים, ולאחר עונה אחת חתם בקיץ 2011 בהפועל כפר סבא. בקיץ 2012 חתם משען בקבוצת הפועל עכו. ב-15 בספטמבר 2012 ערך את הופעת הבכורה שלו בליגת העל, בניצחון 5–1 נגד בני סכנין, ובסך הכל שיחק שלוש שנים בקבוצה.

ב-14 ביולי 2015 חתם משען על חוזה לעונה אחת עם אופציה לשנתיים נוספות בבית"ר ירושלים. ב-8 באוגוסט 2015 ערך את הופעת הבכורה שלו במועדון, כשפתח בהרכב בניצחון 0-1 על הפועל כפר סבא בגביע הטוטו. למרות שפספס את רוב משחקי העונה בשל פציעה, הגיע משען לסיכום על הארכת חוזהו בעונה נוספת. ב-30 ביוני 2016 ערך את הופעת הבכורה האירופית שלו, בתיקו 0–0 נגד סלובודה טוזלה במסגרת הסיבוב הראשון של מוקדמות הליגה האירופית. למרות שהושג סיכום על הארכת חוזהו, בשל חילוקי דעות עם הנהלת הקבוצה סיים משען את דרכו בבית"ר ירושלים.

ב-17 באוגוסט 2016 חתם משען לעונה אחת בהפועל אשקלון. הוא שוחרר בתום עונה אחת בה ערך 21 הופעות ליגה.

לאחר שנה שלא שיחק, בעונת 2018/2019 החל לשמש כעוזר מאמן בקבוצת הפועל עכו, וב-9 בספטמבר 2018 הודיע על פרישה ממשחק פעיל.

קישורים חיצוניים
----------------

ויקישיתוף מדיה וקבצים בנושא **שניר משען** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt

הערות שוליים
------------

1. ↑  אופיר סער‏, בית"ר ירושלים: שניר משען חתם לעונה עם אופציה לשנתיים נוספות, באתר וואלה!‏, 14 ביולי 2015
2. ↑  אופיר סער‏, הפועל אשקלון: שניר משען חתם לעונה אחת, באתר וואלה!‏, 17 באוגוסט 2016
3. ↑  אסי ממן, ‏שניר משען פרש: אין כואב מהרגע שהגוף אומר די, באתר ONE‏, 9 בספטמבר 2018
אתר מישלט מתש"ח בדרך דיפנבייקר
חורבת עלקת בסמך לדרך דיפנבייקר
**דרך דיפנבייקר** (או דיפנבקר, כפי שמופיע על מספר שלטים בשטח) היא דרך עפר בין שער הגיא לנווה אילן, על הרכס המקביל לתוואי כביש ירושלים-תל אביב, בשטח פארק רבין.

הדרך נפרצה על ידי הקרן הקיימת לישראל בתחילת 1974, בתרומת יהדות קנדה, כחלק מפיתוח פארק קנדה, והיא נקראה של שמו של ראש ממשלת קנדה לשעבר, ג'ון דיפנבייקר, ידיד ישראל, אשר השתתף בטקס פריצת הדרך ב⁨-21 באפריל 1974⁩.

הדרך עוברת על "רכס המשלטים" ומקשרת בין משלטי מלחמת העצמאות שהגנו על קטע הכביש בתש"ח. בחלקה היא עוברת על תוואי דרך רומית ומלווה את ערוץ נחל אילן. בצד הדרך רוכזו מספר אבני מיל מן הדרך הרומית שעלתה מאמאוס לירושלים. 

בצידי הדרך פזורים שלטי הסבר אודות משלטי הדרך, תנועת השיירות לירושלים ושלדי משוריינים מתקופת מלחמת העצמאות. כמו כן ניתן לערוך ממנה תצפית מערבה, לכיוון השפלה, צפונה לכיוון נטף והרי בנימין, מזרחה, אל הקסטל ושמורת המסרק ודרומה אל שואבה, שער הגיא ורכס שיירות.

סמוך לנווה אילן, במקום התחברות הדרך אל כביש ירושלים-תל אביב מצויה אנדרטת פורצי הדרך לירושלים, מעל בסיס בטון המעוטר בכתובת "למען ציון לא אחשה ולמען ירושלים לא אשקוט" מזדקרים שישה מוטות כסופים המעוצבים בדמות אצבעות המצביעות לכיוון ירושלים ומסמלים את הפריצה אל העיר במלחמת העצמאות. 

עוד לצד הדרך גן יפני לזכר האב אוצוקו, מייסד אגודת בית שלום היפנית ויער נטוע על שם זבולון המר.

קישורים חיצוניים
----------------

* דרך דיפנבקר (אורכב 07.09.2007 בארכיון Wayback Machine) באתר "ארץ אהבתי"
* בדרך דיפנבייקר בפארק יצחק רבין

הערות שוליים
------------

1. ↑  דיפנבייקר "פרץ" בטרקטור דרך על שמו, מעריב, 21 באפריל 1974
פוטותרפיה UVB או PUVA Booth
 **טיפול באור על-סגול** או **פוטותרפיה על-סגול** (באנגלית: **Ultraviolet light therapy**) הוא טיפול בפסוריאזיס, הפרעת עור אטופית, ויטיליגו ומחלות עור אחרות.

טיפולים
-------

### סוגים

ישנם שני טיפולים עיקריים: UVB שהוא הנפוץ ביותר ו-PUVA.

ישנם ארבעה סוגי מנורות UVB לפי פליטת אורך גל:

* Fluorescnt Broad-Band הפולטות 280–330 ננומטר
* Fluorescent Narrow-Band הפולטות 312 ננומטר
* Excimer שפולטת 308 ננומטר
* LED שפולטת 290–300 ננומטר

PUVA פירושו UVA + פסוראלן, הוא טיפול באור על-סגול למחלות עור רבות כמו ויטיליגו, גרב, פסוריאזיס, מחלת השתל נגד המאכסן, mycosis fungoides, parapsoriasis, לימפומת תא T תוך שימוש בהשפעות הרגישות של התרכובת. הטיפול מורכב מהקרנה של העור באור העל-סגול UVA ממנורת פלואורסצנט או מנורות LED.

מיטות שיזוף משמשות גם הן לטיפול דרמטולוגי במצבי עור קוסמטיים (כגון פסוריאזיס, אקנה, אקזמה וויטיליגו) וגם במכוני שיזוף מקורים לשיזוף קוסמטי.

### שיטות

משטרי טיפול טיפוסיים כוללים חשיפה קצרה לקרני UVB 3 עד 5 פעמים בשבוע בבית חולים או במרפאה, וייתכן שיידרשו פגישות חוזרות לפני שניתן יהיה להבחין בתוצאות. כמעט כל המצבים המגיבים לאור UVB הם בעיות כרוניות, ולכן נדרש טיפול מתמשך כדי להגיב לבעיות אלו. מערכות UVB ביתיות הן פתרונות נפוצים למי שמצבו מגיב לטיפול. מערכות ביתיות מאפשרות למטופלים לטפל בעצמם כל יומיים (משטר הטיפול האידיאלי עבור רובם) ללא הנסיעות התכופות והיקרות למשרד/מרפאה ובחזרה, בעיקר כאשר השטח הדרוש לטיפול הוא קטן ומחיר המנורה נמוך.

תופעות לוואי
------------

תופעות הלוואי עשויות לכלול גירוד ואדמומיות בעור עקב חשיפה ל-UVB ואולי גם כוויות שמש, אם המטופלים אינם ממזערים את החשיפה לקרני UV טבעיות במהלך ימי הטיפול. קטרקט עלול להתפתח לעיתים קרובות אם העיניים אינן מוגנות מחשיפה לאור UV. נכון להיום, אין קשר בין עלייה בסיכון של חולה לסרטן העור לבין שימוש נכון בפוטותרפיה מסוג UVB פס צר.  "שימוש נכון" מוגדר בדרך כלל כהגעה ל"מינון תת-אריתמי" (SED), הכמות המקסימלית של UVB שהעור של המטופל יכול לקבל מבלי להישרף. ניתן לטפל בגידולים פטרייתיים מסוימים מתחת לציפורן הרגליים באמצעות אורך גל ספציפי של UV המוקרן מ-LED בעוצמה גבוהה (דיודה פולטת אור) ויכולים להיות בטוחים יותר מתרופות סיסטמיות מסורתיות.

ראו גם
------

* שיזוף בתוך הבית
* פוטותרפיה

הערות שוליים
------------

1. ↑  Hearn, R.M.R.; Kerr, A.C.; Rahim, J.; Ferguson, R.S.; Dawe, R.S. (2008). "Incidence of skin cancers in 3867 patients treated with narrow-band ultraviolet B phototherapy" (PDF). *British Journal of Dermatology*. **159** (4): 931–5. doi:10.1111/j.1365-2133.2008.08776.x. PMID 18834483.
2. ↑  
Black, R.J.; Gavin, A.T. (2005). "Photocarcinogenic risk of narrowband ultraviolet B (TL-01) phototherapy: early follow-up data". *British Journal of Dermatology*. **152** (154): 551–7. doi:10.1111/j.1365-2133.2005.06537.x. PMID 15840109.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אנריקה ארנסטו "קיקה" וולף דוס סנטוס** (בספרדית: **Enrique Ernesto "Quique" Wolff Dos Santos**; נולד ב-21 בפברואר 1949) הוא כדורגלן עבר ארגנטינאי ששיחק בעמדת הבלם, וכיום עיתונאי ופרשן כדורגל ברשת ESPN.

וולף שיחק בליגות הבכירות בארגנטינה ובספרד, וייצג את נבחרת ארגנטינה בין היתר במונדיאל 1974.

קריירת משחק
-----------

וולף החל את הקריירה המקצוענית בגיל 18 במדי קבוצת ראסינג קלוב. הוא רשם את הופעת הבכורה במדי הקבוצה ב-16 ביולי 1967, מול בוקה ג'וניורס. וולף שיחק בקבוצה עד לשנת 1972, ורשם במדיה 165 הופעות ליגה, בהן כבש 31 שערים. ב-1973 עבר וולף לריבר פלייט, ושיחק במדיה עד לקיץ 1974.

לקראת עונת 1974/1975 הצטרף וולף לקבוצת לאס פאלמס מהליגה הספרדית. הוא שיחק במדיה במשך שלוש עונות, בהן היה שחקן הרכב משמעותי תחת שלושה מאמנים שונים. לקראת עונת 1977/1978, הצטרף וולף לריאל מדריד של המאמן לואיס מולוני. הוא היה לבורג משמעותי בחוליית ההגנה, וזכה עם קבוצתו בשתי אליפויות רצופות.

בשנת 1979 חזר לארגנטינה, כשחתם במדי ארחנטינוס ג'וניורס, שם שיתף פעולה עם דייגו מראדונה. וולף רשם רק שמונה הופעות ליגה במדי הקבוצה, עד שפרש באופן זמני מכדורגל. הוא חזר למגרשים כעבור שנתיים, כשחתם במדי טיגרה מליגת המשנה הארגנטינאית. לאחר שבע הופעות במדי הקבוצה, פרש באופן סופי ממשחק בגיל 32.

### נבחרת ארגנטינה

וולף החל את הקריירה הבינלאומית עם נבחרת ארגנטינה הצעירה, שזכתה באליפות דרום אמריקה עד גיל 20 בשנת 1967.

את הופעת הבכורה שלו במדי נבחרת ארגנטינה רשם וולף בשנת 1972, ושנתיים אחר כך נכלל בסגל של ולדיסלאו קאפ למונדיאל 1974 בגרמניה המערבית. הוא פתח בכל שלושת משחקיה של ארגנטינה בשלב הבתים הראשון, מול פולין, איטליה והאיטי. בפתיחת שלב הבתים השני, פתח וולף בהרכב אך הוחלף במחצית, בדרך לתבוסה 4-0 להולנד. הוא לא שותף בהפסד 2-1 לברזיל, והוביל את ארגנטינה כקפטן למשחקה האחרון בטורניר, 1-1 עם גרמניה המזרחית. 

וולף סיים באותה שנה את הקריירה הבינלאומית הקצרה שנמשכה שנתיים בלבד, ובה צבר 27 הופעות ושער אחד במדי ארגנטינה.

תארים
-----

ריאל מדריד
* אליפות ספרד (2): 1977/78, 1978/79

נבחרת ארגנטינה עד גיל 20
* אליפות דרום אמריקה: 1967

סטטיסטיקות
----------

### נבחרת לאומית

| נבחרת ארגנטינה |
| --- |
| שנה | הופעות | שערים |
| 1972 | 8 | 0 |
| 1973 | 11 | 0 |
| 1974 | 8 | 1 |
| סה"כ | 27 | 1 |

קישורים חיצוניים
----------------

ויקישיתוף מדיה וקבצים בנושא **אנריקה וולף** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* Simplemente Fútbol, האתר הרשמי של אנריקה וולף (בספרדית)

| **נבחרת ארגנטינה – מונדיאל 1974** |
| --- |
| 1 קרנבאלי • 
2 אז'אלה • 
3 באבינגטון • 
4 בלבואנה • 
5 ברגאס • 
6 ברינדיסי • 
7 קראסקוסה • 
8 צ'סארטה • 
9 גלאריה • 
10 הרדיה • 
11 הואוסמן • 
12 פיליול •
13 קמפס • 
14 פרפומו •
15 פוי •
16 סה •
17 סקאו •
18 טלץ' •
19 טוניירי •
20 וולף •
21 סנטורו •
22 יסאלדה •
מאמן: קאפ | ארגנטינהארגנטינה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1017430101
* ISNI: 0000 0003 9983 9270
* LCCN: no2013009133
* VIAF: 307172787
* WorldCat: lccn-no2013009133

 |
**איימן אל-ואפי** (באיטלקית: **Ayman El Wafi**, בערבית: **ايمن الوافي**, בתעתיק מדויק: **אימן אלואפי**; נולד ב-11 במאי 2004 בקמאיורה שבאיטליה) הוא כדורגלן מרוקאי-איטלקי המשחק בעמדת הבלם בקבוצת לוגאנו מליגת העל השווייצרית.

קריירת מועדונים
---------------

אל-ואפי גדל במחלקות הנוער של ליבורנו והלאס ורונה. 

ב-8 ביוני 2023 חתם אל-ואפי על חוזה לארבע שנים בלוגאנו מליגת העל השווייצרית. ב-29 ביולי ערך את הופעת הבכורה שלו במועדון, בניצחון 1-0 על סנט גאלן במסגרת המחזור השני בליגה לעונת 2022/2023.

קריירה בינלאומית
----------------

אל-ואפי היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך שלוש הופעות בטורניר, בו זכתה נבחרתו.

חיים אישיים
-----------

אל-ואפי נולד וגדל בקמאיורה שבאיטליה להורים מרוקאים. בשנת 2012, בגיל שמונה, לאחר מותו של אביו, עבר יחד עם משפחתו לטנג'יר, ושלוש שנים לאחר מכן הם חזרו לאיטליה.

תארים
-----

נבחרת מרוקו עד גיל 23
* גביע אפריקה לאומות עד גיל 23 (1): 2023

קישורים חיצוניים
----------------

* פרופיל, באתר WorldFootball.net

הערות שוליים
------------

1. ↑  DALL'HELLAS VERONA ARRIVA AYMAN EL WAFI באתר הרשמי של לוגאנו, 8 ביוני 2023 (באיטלקית)
2. ↑  تشكيلة المنتخب الوطني لاقل من 23 سنة امام غينيا באתר הרשמי של פדרציית הכדורגל המרוקאית המלכותית, 24 ביוני 2023 (בערבית)
3. ↑  «Vi prometto che tra due anni sarò in una big» באתר Cronache di spogliatoio, ‏ 2 באוגוסט 2023 (באיטלקית)
**למנו פלפוי סיאלגה מאוגה** (בסמואית: **Lemanu Palepoi Sialegā Mauga**; נולד ב-3 בינואר 1960) הוא פוליטיקאי סמואה אמריקאי המשמש כמושל השמיני של סמואה האמריקאית מאז 3 בינואר 2021. מאוגה שימש כסנאטור בסנאט סמואה האמריקאי, מטעם המפלגה הדמוקרטית, שם הפך ליושב ראש ועדת התקציבים וההקצאות והועדה לביטחון המולדת של הסנאט.

ביוגרפיה
--------

נולד בשם **פלטי מאוגה** בכפר נואולי (Nu'uuli) שבסמואה האמריקאית. מאוחר יותר בחייו, ירש את השם "**למנו**" שירש ממשפחתו ומסמל דרגת צ'יף גבוהה לאחר שלמד במכללה הקהילתית של סמואה האמריקאית, הוא קיבל תואר ראשון באמנויות מאוניברסיטת הוואי במנואה. ב-30 ביולי 2012, קיבל תואר שני במינהל ציבורי מאוניברסיטת סן דייגו סטייט.

מאוגה הוא דיאקון בכנסייה הנוצרית הקונגרגציונלית של סמואה האמריקאית (CCCAS).

קריירה
------

מאוגה שירת בצבא ארצות הברית במשך יותר מ-20 שנה, כולל במלחמת המפרץ, מלחמת עיראק ומלחמת אפגניסטן (2001–2021) לפני שפרש בדרגת רב-סרן. לאחר פרישתו, מאוגה הפך למנהל הנחיות הצבא והמשיך לעבוד עם חיל הכשרת קציני המילואים החדשים (JROTC) של סמואה האמריקאית.

מאוגה הפך גם למנהל הנכסים הראשי של משרד ניהול הנכסים של ממשלת סמואה האמריקאית. הוא הפך לסנאטור סמואה האמריקאית ב-2009.

### פוליטיקה

באוקטובר 2011, המועמד למושל, לולו לטאלו מאטלאסי מוליגה, בחר במאוגה כעמית למרוץ שלו לתפקיד סגן מושל סמואה האמריקאית בבחירות למושל 2012 שהתקיימו ב-6 בנובמבר 2012. מאוגה היה סגן מושל סמואה האמריקאית בין השנים 2013 ל-2021.

בבחירות למושל סמואה האמריקאית ב-2020, נבחרו מאוגה וחברו המתמודד, טלאואגה אליאסלו אייל, למושל וסגן המושל בהתאמה. מאוגה נכנס לתפקיד בינואר 2021.

קישורים חיצוניים
----------------

ויקישיתוף מדיה וקבצים בנושא **למנו פלטי מאוגה** בוויקישיתוף
* ביוגרפיה רשמית, באתר ממשלת סמואה האמריקאית

הערות שוליים
------------

1. ↑  "Gov. Lemanu P. S. Mauga" – via nga.org.
2. 1 2 3 4 5 6  Sagapolutele, Fili (2011-10-19). "Lolo and Lemanu declare their candidacy for governor and lt. governor in the 2012 general election". *Samoa News*. אורכב מ-המקור ב-2013-10-29. נבדק ב-2012-11-06.
3. ↑  Feagaimaalii-Luamanu, Joyetter (2012-08-01). "Historic Double Cohort Yesterday Awards 51 Masters Degrees". *Samoa News*. אורכב מ-המקור ב-2012-08-03. נבדק ב-2012-11-06.
4. ↑  HC Lemanu Palepoi Sialega Mauga, American Samoa, ‏22 בנובמבר 2020
5. ↑  "Lemanu Sialega Mauga on track to be next American Samoa Governor". *RNZ* (באנגלית). 2020-11-05. נבדק ב-2020-11-10.
קסנתלזמה
**קסנתלזמה** (**Xanthelasma**)‏ או "כתמת העפעף" (בלטינית: **xanthelasma palpebrarum**) היא הפרעה עורית המתאפיינת במשקעים צהבהבים-כתמתמים של כולסטרול מתחת לעור, בדרך כלל על העפעפיים או בקרבתן, לרוב בזווית האפית העליונה. על אף שאינם מזיקים או מכאיבים, גושים קטנים אלה יכולים להוות פגם אסתטי ואפשר להסירם.

במקרים מסוימים הם תורשתיים ואז לא תמיד מתלווים ברמה גבוהה של כולסטרול. במקרים שבהם אין היסטוריה משפחתית של קסנתלזמה, הפרעה זו יכולה להצביע על קיום רמה גבוהה של כולסטרול ולהיות בקורלציה עם סיכון של מחלה אתרומטוטית (אתרוסקלרוזיס).

מקור השם
--------

המונח בא מהמילים היווניות "קסנתוס" ξανθος שמשמעותה "צהוב" ו"אלזמה" έλασμα, שמובנה "לוחית".

פיזיופתולוגיה
-------------

כמחצית המקרים מתלווה ברמות גבוהות של שומנים (ליפידים) בדם. חלקם מופיע על רקע הרכב משובש של הרכב או מבנה הליפופרוטאינים, למשל:
**רמה נמוכה** של ליפופרוטאין בעל צפיפות גבוה HDL 
הקסנתלזמה מופיעה תכופות אצל הלוקים מהיפרליפידמיה סוג II (לפי הסיווג של פרדריקסון) - (במיוחד סוג IIא - הכולל היפרכולסטרולמיה משפחתית) ולפעמים ב סוג IV של היפרליפידמיה או דיסליפידמיה המתאפיין בהיפרטריגליצרידמיה

טיפול
-----

ניתן להסיר קסנתלזמה בעזרת:

א. פילינג עם חומצה טריכלוראצטית 30-50% ואף 70%
ב. ניתוח
ג, טיפול בקרני לייזר
ד. קריותרפיה.
הטיפול עלול לפעמים להשאיר צלקות או שינויים פיגמנטיים. תופעות לוואי אלה אינן שכיחות אחרי הסרה בעזרת החומצה טריכלורואצטית.

צורות
-----

* קסנתלזמה שטוחה Xanthelasma planum
* קסנתלזמה טוברלית

הקשרים רפואיים
--------------

* הירפכולסטרולמיה משפחתית
* שחמת ביליארית ראשונית
* מנופאוזה
* סוכרת

ראו גם
------

* קסנתומטוזיס - ה"קסנתומות" הן משקעים דומים של כולסטרול באזורים אחרים של העור או מסביב לגידים.

לקריאה נוספת
------------

* Lang, Gerhard K *Ophthalmology* Thieme. Stuttgart. 2000.
* Bergman R. *Xanthelasma palpebrarum and risk of atherosclerosis*. Int J Dermatol. 1998 May;37(5):343-5. PMID 9620478
* Noël B. *Premature atherosclerosis in patients with xanthelasma*. J Eur Acad Dermatol Venereol. 2007 Oct;21(9):1244-8. PMID 17894713
* Nahas TR, Marques JC, Nicoletti A, Cunha M, Nishiwaki-Dantas MC, Filho JV.: *Treatment of eyelid xanthelasma with 70% trichloroacetic acid.*, Ophthal Plast Reconstr Surg. 2009 Jul-Aug;25(4):280-3.

קישורים חיצוניים
----------------

ויקישיתוף מדיה וקבצים בנושא **קסנתלזמה** בוויקישיתוף
* וקנסתלזמה באתר "מדליין פלוס" של המכונים הלאומיים לבריאות של ארצות הברית
* באתר א-מדיסין - באנגלית

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**שושנה הוכוולד**, עורכת העיתון "זרקור" למעלה מ-30 שנה. מאיירת ועורכת-לשון חרדית.

אין תמונה חופשיתאין תמונה חופשית

ביוגרפיה
--------

עם פרישתו של עורך "זרקור", הרב משה בן ישר, מתפקידו, נכנסה לתפקיד שושנה הוכוולד, אשר הייתה לה היכרות עם העיתון ועם צוותו במסגרת עבודתה במשרד הסמוך של תל"ת - התנועה להפצת תורה. היה זה בשנת תשמ"ב. הרב משה בן ישר המשיך לכתוב מדורים בעיתון.

במסגרת תפקידה, קיבלה הוכוולד והכשירה לעבודה ב"זרקור" סופרות רבות, שלאחר מכן כתבו גם בעיתונים חרדיים אחרים, והשפיעו רבות על ספרות הקריאה החרדית המתחדשת. בין הסופרות - ע' בר-כוכבא; דבורה צוף; שרה קיסנר; חנה רגב ועוד.

תחת ניצוחה של שושנה הוכוולד גדל השבועון זרקור ל-32 עמודים, ועמד על מספר זה (מחוסר תקציב להגדלה נוספת) עד לפרישתה מתפקידה בטבת תשע"ה והעברת שרביט העריכה לסופרת לאה פריד. עמה עבדה, לאורך כל השנים, הגרפיקאית שבי זינגר. תבנית העיתון הייתה קבועה, יחסית, ומדורים רבים ומגוונים התחלפו במהלך שנות עריכתה. הובילה את פרויקט "הזדמנות לשאול" - משאל שיטתי (ראיון כתוב) של סופרי "זרקור" ועובדיו בין השנים תשנ"א-תשנ"ו. היא עצמה התארחה במדור זה אחרונה, בחורף תשנ"ו, ושם הסבירה את אופן עבודתה וריכוז הכנת העיתון.

איירה וערכה לשונית ספרים אחדים.

מתגוררת בירושלים.

מקורות / לקריאה נוספת
---------------------

* ריאיון עמה במסגרת המדור "הזדמנות לשאול"; זרקור, גליונות 20-21 תשנ"ו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007507303705171

 |
**שלווה כִּיכְּוֹדְּזֶה** (בגאורגית; **შალვა ქიქოძე**;‏ 1894–1921) היה צייר, גרפיקאי ומעצב תיאטרון גאורגי אקספרסיוניסט. יחד עם לאדו גודיאשווילי ודויד קקבדזה, הוא נחשב לדמות מפתח באמנות הגאורגית של תחילת המאה ה-20.

קורות חיים
----------

כיכודזה נולד בכפר בַּחְוִוי (גאו'), גוריה, שבמלכות המשנה של הקווקז (כיום גאורגיה). בשנים 1914 עד 1918 למד בבית הספר לציור, פיסול ואדריכלות במוסקבה. ב-1916 הוא השתתף במשלחת לכפר הגאורגי נַאבַּאחְטֶוִוי (גאו') והכין עותקים של ציורי הקיר מהמאה ה-15 (גאו') מכנסיית מרי הקדושה (אנ') שבכפר.

במסעדה, 1921
הוא שהה במולדתו לתקופה קצרה בין השנים 1918–1920, ועבד בעיקר כעיצוב תיאטרון בטביליסי. לאחר מכן עבר לפריז, שם ערך, יחד עם חבריו הציירים, גודיאשווילי וקקבדזה, תערוכה בשנת 1921.

הוא נפטר בפרייבורג, גרמניה, ב-7 בנובמבר 1921

רוב יצירותיו מוצגות כעת במוזיאון האמנות של גאורגיה בטביליסי.

קישורים חיצוניים
----------------

ויקישיתוף מדיה וקבצים בנושא **שלווה כיכודזה** בוויקישיתוף

הערות שוליים
------------

1. ↑  Кикодзе Ш. Г. (in Russian). Марки мира
**לאמורל, רוזן אגמונט** (בהולנדית: **Lamoraal van Egmont**;‏ 18 בנובמבר 1522 – 5 ביוני 1568) היה מצביא ומדינאי פלמי בהולנד הספרדית שהוצאתו להורג הציתה את המרד ההולנדי.

ביוגרפיה
--------

רוזן אגמונט היה ראש אחת המשפחות החזקות ועתירות הנכסים בארצות השפלה.

לאמורל קיבל בצעירותו חינוך צבאי בספרד. לאמורל מונה ב-1559 לסטאדהאודר של פלנדריה וארטואה.

לאמורל היה חבר ביחד עם וילם הראשון, נסיך אורנז' ופיליפ דה מונמורנסי רוזן הורן (אנ') במועצה מטעם פליפה השני, מלך ספרד שהייתה ממונה על פלנדריה וארטואה.
עם הצגת האינקוויזיציה באזור על ידי הקרדינל של אראס אנטואן פרנו דה גרנוולה (אנ') הביעה המועצה התנגדות.
לאמורל ביקר במדריד בניסיון לפייס את פליפה השני, מלך ספרד. אולם לאחר התגברות תנועת האיקונוקלאזם,
פליפה השני, מלך ספרד שלח לאזור את פרננדו אלברס דה טולדו, הדוכס השלישי מאלבה,
לאמורל ורוזן הורן החליטו להישאר למרות אזהרת וילם הראשון, נסיך אורנז' שבחר לסגת מבריסל.
לאמורל נעצר על ידי פרננדו אלברס דה טולדו, הדוכס השלישי מאלבה בעוון כפירה והוצא להורג ביחד עם פיליפ דה מונמורנסי רוזן הורן.

הנצחה
-----

לאמורל הוא גיבור מחזהו של יוהאן וולפגנג פון גתה והקומפוזיציה שהלחין לו לודוויג ואן בטהובן אשר הפתיחה שלו מושמעת באופן תדיר באולמי הקונצרטים.

גלריה
-----

* פסל לאמורל, רוזן אגמונט ופיליפ דה מונמורנסי, רוזן הורן מאת צ'ארלס אוגוסט פרייקין בראש מזרקה בלב פארק פטיט סבלון בבריסלפסל לאמורל, רוזן אגמונט ופיליפ דה מונמורנסי, רוזן הורן מאת צ'ארלס אוגוסט פרייקין בראש מזרקה בלב פארק פטיט סבלון בבריסל
* הדפס הלקוח מספר של פיטר בור (אנ') בספריית ארמון השלום המתאר את מאסר רוזני אגמונט והורן אחרי הזמנה לארוחה שנועדה לליבון נושאי המחלוקת.הדפס הלקוח מספר של פיטר בור (אנ') בספריית ארמון השלום המתאר את מאסר רוזני אגמונט והורן אחרי הזמנה לארוחה שנועדה לליבון נושאי המחלוקת.

קישורים חיצוניים
----------------

ויקישיתוף מדיה וקבצים בנושא **לאמורל, רוזן אגמונט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273160305171
* BNE: XX1256953
* BnF: cb155506352 (data)
* BPN: 05634000
* GND: 118529153
* ISNI: 0000 0001 1885 8724
* LCCN: n82137030
* NTA: 068711948
* SNAC: w6s215bk
* SUDOC: 05057826X
* Trove: 1496805
* VcBA: 495/138454
* VIAF: 18013518
* WorldCat: lccn-n82137030

 |
סאאב 96, שנת 1961
סאאב 96
סאאב 96, מבט לתא הנהג
סאאב 96, מנוע V4 - שנת 1976
סאאב 96, שנת 1961
מנוע סאאב 96
 סאאב 96 גרסת סטיישן (משמאל), סאאב 96 סדאן (מימין)
**סאאב 96** (שוודית: 96 Saab) היא מכונית משפחתית קומפקטית, שיוצרה על ידי יצרנית הרכב והמטוסים השוודית סאאב בין השנים 1960–1980. הסאאב 96 הורכבה גם בפינלנד ובבלגיה. יוצרו 547,221 יחידות.

דגם הסאאב 60 אשר יוצר במהדורה מוגבלת בין השנים 1962–1963 התבסס על דגם "סאאב 96", שנת 1962.

היסטוריה
--------

 ערך מורחב – **סאאב**  

סאאב היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר.

בשנת 1967 כאשר הנהלת חברת סאאב החליטה להגדיל את נפח מנוע הסאאב 96, נבדקו המנועים של וולוו b18, טריומף 1300, מנוע 4 צילינדרים V4 לנצ'יה, מנוע הילמן אימפ, מנועי פולקסווגן ואופל, ולבסוף הוחלט על מנוע פורד טאונוס 15m.

במודל 1965, החלון הקדמי הוארך, ובמודל 1968 שני החלונות מלפנים ומאחור הורחבו מעט.

גרסאות
------

* 2 דלתות סדאן
* 3 דלתות סטיישן

### מפרט טכני ומידות

* מנוע אורכי 3 צילינדרים, 2 פעימות, 845 סמ"ק המפתח 28 כ"ס
* משנת 1965 - הספק המנוע הוגדל ל-30 כ"ס ו- 43 כ"ס
* משנת 1966 - הספק המנוע הוגדל ל-34 כ"ס
* משנת 1967 מנוע 4 צילינדרים, 1,498 סמ"ק - מנוע טאנוס 15m (V4), המספק 48 כ"ס (1967-1968)
* בשנים 1977–1980, מנוע 1,498 סמ"ק המספק 50 כ"ס
* בארצות הברית מנוע 2 פעימות - 795 סמ"ק, משנת 1971 מנוע 1,500 סמ"ק, ומנוע- 1,700 סמ"ק המספק 48 כ"ס (מנוע דחיסה גבוה)
* מנוע 1,698 סמ"ק
* תמסורת ידנית 3 הילוכים, (גיר על מנוף ידית ההגה)
* תמסורת ידנית 4 הילוכים
* 4 בלמי תוף, ומשנת 1967 4 בלמי דיסק
* אורך הרכב - 4,050 מ"מ
* גובה - 1,473 מ"מ
* בסיס גלגלים - 2,488 מ"מ
* משקל - 873-950 ק"ג

תחרויות מרוץ מכוניות
--------------------

בראלי השוודי הבינלאומי ה-24 בשנת 1973 ניצחה הסאאב 96, וכן בראלי השוודי הבינלאומי ה-26 בשנת 1976

סאאב 96 ומשה דיין
-----------------

ב-1 ביוני 1967, כאשר מונה משה דיין לשר הביטחון, של מדינת ישראל, הגיע דיין בסאאב 96 הפרטית שלו, לישיבת הממשלה הראשונה שהשתתף בה, שהתקיימה בירושלים, כשהוא נוהג לבדו.

ראו גם
------

* סאאב
* סאאב 60
* סאאב 93
* סאאב 95
* סאאב 99

לקריאה נוספת
------------

* סאאב 96 שנת 1964  (8:07 דקות), יו-טיוב
* סאאב 96  (9:06 דקות), יו-טיוב
* סאאב 96, מנוע V4  (14:51 דקות), יו-טיוב
* סאאב 96 המובהק
* סאאב 96 בתחרויות הראלי

קישורים חיצוניים
----------------

ויקישיתוף מדיה וקבצים בנושא **סאאב 96** בוויקישיתוף
זאב קרן
**זאב קרן** הוא מנהל אמנותי וכוריאוגרף של מחול ישראלי לבמה.

קרן מכהן בתפקיד המנהל האמנותי של פסטיבל מחול יזרעאלי המתקיים בחג השבועות במועצה אזורית עמק יזרעאל במסגרת פסטיבל חלב ודבש, וכן כוריאוגרף ומנהל אמנותי של להקת המחול אלון יזרעאל, להקות המחול האירוס הנצרתי מנצרת עילית, להקת המחול רוקדים ישראל מגן יבנה ועוד.

יצירותיו של קרן מביאות לבמה תמונות מהווי הישראלי והיהודי ומ"המקורות" בארץ ישראל. הוא יצר כ-100 ריקודים לבמה, כגון: ריקוד הכותנה, ניגון קראקוב, היא יושבה לחלון, הנוקדים, חוטפי התפוזים, כוחו של ניגון ועוד רבים. 

בנוסף מפיק קרן מזה 20 שנה מופעים בפסטיבל מחול כרמיאל, וכן היה שותף בהפקת אירוע יום העצמאות של הקהילה היהודית בפרנקפורט - גרמניה. 

קרן חבר בדירקטוריון הישראלי של המועצה הבינלאומית לפסטיבלי פולקלור ואמנות עממית הס.י.או.ף ושל מעת"ף- המרכז הישראלי לחילופי תרבות עממית ופולקלור. 

קרן הוזמן ללמד כוריאוגרפיה בארץ ובעולם: במוסקבה ובסנט פטרבורג שברוסיה. בקייב ובחרקוב שבאוקראינה. פרנקפורט ובברלין שבגרמניה. בלונדון, אנגליה. בוויטבסק, בלארוס.

קישורים לחלק מהריקודים שזאב יצר
-------------------------------

* ריקוד הכותנה, מבצעת להקת המחול אלון יזרעאל, פסטיבל מחול יזרעאלי 2010, סרטון באתר יוטיוב
* ניגון קראקוב בביצוע להקות המחול אלון יזרעאל והאירוס הנצרתי בפסטיבל כרמיאל 2006, סרטון באתר יוטיוב
* היא יושבה לחלון בביצוע להקת המחול אלון יזרעאל בפסטיבל מחול יזרעאלי 2013, סרטון באתר יוטיוב
* הנוקדים בביצוע להקת המחול אלון יזרעאל בפסטיבל מחול יזרעאלי 2010, סרטון באתר יוטיוב
**בַּסֶסֶת** (באנגלית: **Alkalosis**) הוא מצב פתולוגי הנגרם מהפרעה באיזון החומצה-בסיס של הגוף. במקרה זה, כמות החומצה בנוזלי הגוף פוחתת, והאפקט הכימי עובר לערכים בסיסיים. אנו מדברים על בססת כאשר ערך ה-PH של הדם עולה מעל 7.45 (הוא בדרך כלל נע בין 7.35 - 7.45). ערך מעל 7.7 הוא בדרך כלל קטלני שגורם למוות.

אנחנו יכולים לדבר על בססת נשימתית שמתרחשת כאשר יותר מדי פחמן דו-חמצני משתחרר במהלך הנשיפה, בדרך כלל במהלך היפרוונטילציה כלומר נשימת יתר. אם האובדן של יוני H + גדול מדי, אנחנו מדברים על בססת מטבולית. זה יכול לכלול הקאות תכופות, דואורזיס (הפרשת שתן, במיוחד כאשר הוא מוגזם (פוליאוריה). המונח מציין ביחד את התהליכים הפיזיולוגיים העומדים בבסיס ייצור שתן מוגבר על ידי הכליות במהלך שמירה על מאזן הנוזלים), בעיות בכליות וכו'.

סוגי הבססת
----------

* בססת נשימתית
* בססת מטבולית

סיבות גורמות
------------

**בססת נשימתית.** הטריגר העיקרי של בססת נשימתית הוא היפרוונטילציה, מה שגורם לאובדן פחמן דו-חמצני. עשויות להיות לכך סיבות פסיכוגניות בעיקר, כגון תגובה לפחד או לכאב, או שהיא עשויה להתרחש במקרה של טטאניה (טטאניה או התקף טטאני הוא סימן רפואי המורכב מהתכווצות בלתי רצונית של שרירים, שעלולה להיגרם מהפרעות המגבירות את תדירות פוטנציאל הפעולה של תאי שריר או העצבים המפעילים אותם) או תסמונת רט.

בין המנגנונים המאזנים ומייצבים את אובדן הפחמן הדו-חמצני, ניתן להדגיש את הפירוק המוגבר של תוצרי הביניים של חיץ החומצה הפחמנית ליוני מימן וצריכת החומצה הפחמנית הקשורה, ששניהם יורידו את ה-PH של הדם.

**בססת מטבולית** יכולה להתרחש עקב הקאות ממושכות, מה שמפחית באופן משמעותי את תכולת החומצה ההידרוכלורית של תכולת הקיבה. התייבשות חמורה וצריכת אלקלי הם גורמים נוספים, אך הם יכולים להיגרם גם מתפקוד לקוי של הכליות או מדיאליזה שבוצעה בצורה לקויה. במקרים מיוחדים, תרופות משתנות והפרעות אנדוקריניות (תסמונת קושינג) עלולות לגרום לבססת.

סיבוכים
-------

בססת מטבולית בדרך כלל מלווה בהיפוקלמיה, כלומר ירידה בכמות האשלגן, אשר קשור, למשל, לחולשת שרירים, כאבי שרירים (מיאלגיה), התכווצויות שרירים (הנגרמות מתפקוד מופרע של שרירי השלד), ועצירות (הנגרמת כתוצאה מכך, רק במקרה של שרירים חלקים).

בנוסף להיפוקלמיה, יכולה להתפתח גם היפוקלצמיה, כלומר ירידה ברמת הסידן .

מאמרים קשורים
-------------

* חמצת
* פיזיולוגיה של חומצה-בסיס
* הומאוסטזיס של חומצה-בסיס
* תסמונת חלב אלקלי
* חוסר איזון חומצה-בסיס מעורב

הערות שוליים
------------

1. ↑  D P Southall, A M Kerr, E Tirosh, P Amos, M H Lang, and J B Stephenson: "Hyperventilation in the awake state: potentially treatable component of Rett syndrome." Arch Dis Child. 1988 September; 63(9): 1039–1048; .

|  |  |
| --- | --- |
| בקרת זהויות עריכת הנתון בוויקינתונים | 
* GND: 4202790-1
* NKC: ph320506

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אנתוני קוטון** (באנגלית: **Anthony J. Cotton**) הוא קצין בדרגת גנרל בחיל האוויר של ארצות הברית הכהן כמפקד הפיקוד האסטרטגי של ארצות הברית.

ביוגרפיה
--------

קוטון סיים ב-1986 תואר ראשון באוניברסיטת המדינה של קרוליינה הצפונית והתגייס לחיל האוויר של ארצות הברית. הוא שירת בכנף טילים בליסטיים בדקוטה הצפונית ובבסיס חיל האוויר ונדנברג של חיל האוויר העשרים. בהמשך שימש קצין בתחום הריגול הלוויני בבסיסים בקולורדו. שירת במטה חיל האוויר ה-14 וכמפקד יחידת שילוח הלוויינים השלישית. בשנים 2005 עד 2008 שירת בפנטגון. באפריל 2008 מונה למפקד להק המבצעים במתקן בבסיס פורט בלוור בוירג'יניה. ביולי 2009 מונה לסגן מפקד כנף הטילים 341 ובמאי 2010 מונה למפקד הכנף הממוקמת במונטנה. באוגוסט 2011 מונה למפקד כנף החלל ה-45 ומתקן שילוח הלוויינים בבסיס חיל האוויר פיטרסון בפלורידה. ביוני 2013 מונה לסגן ראש משרד הסיור הלאומי.

בנובמבר 2015 מונה למפקד חיל האוויר העשרים של ארצות הברית. בפברואר 2018 קודם לדרגת לוטננט גנרל ומונה למפקד ונשיא אוניברסיטת חיל האוויר. באוקטובר 2019 מונה לסגן מפקד פיקוד התקיפה הגלובלית. בספטמבר 2021 קודם לדרגת גנרל ומונה למפקד הפיקוד. בדצמבר 2022 מונה למפקד הפיקוד האסטרטגי של ארצות הברית.

קוטון בעל תואר ראשון במדע המדינה מאוניברסיטת המדינה של קרוליינה הצפונית ותואר שני בניהול מאוניברסיטת מרכז מישיגן.

קישורים חיצוניים
----------------

ויקישיתוף מדיה וקבצים בנושא **אנתוני קוטון** בוויקישיתוף
* ביוגרפיה באתר חיל האוויר של ארצות הברית
**מילאן צרובסקי** (בסלובקית: **Milan Cerovský**;‏ נולד ב-10 באוקטובר 1949) היה ראש המטה הכללי בסלובקיה.

ביוגרפיה
--------

צרובסקי נולד ב-10 באוקטובר 1949. בין השנים 1964– 1967 הוא למד בבית הספר הצבאי יאן ז'יז'קה בברטיסלבה. לאחר מכן המשיך את לימודיו באקדמיה הצבאית בווישקוב, אותה סיים בשנת 1971. לאחר מכן התגייס לצבא צ'כוסלובקיה בדרגת לוטננט. הוא פיקד על מחלקה ולאחר מכן על פלוגה עד 1974. לאחר מכן למד באקדמיה הצבאית בברנו עד 1976. לאחר מכן שימש כמפקד גדוד הטנקים ה-60 עד 1979. לאחר מכן שימש כראש מטה ואז כמפקד גדוד הרובאים הממונע ה-63. ב-1985 מונה לראש מטה דיוויזיית הטנקים ה-13, וב-1987 הפך למפקד הדיוויזיה עד 1992. לאחר פירוק צ'כוסלובקיה ב-1993, הצטרף צרובסקי לצבא סלובקיה.

ב-1994 מונה צרובסקי למפקד הקורפוס ה-1. ב-1998 מונה לתפקיד ראש המינהל לאינטגרציה ותקינה של המטה הכללי של הצבא הסלובקי. ב-4 בדצמבר 1998 הוא מונה לתפקיד ראש המטה הכללי הסלובקי. ב-20 בדצמבר 2004 הוא סיים את הקדנציה שלו ופרש מהצבא.
​

קישורים חיצוניים
----------------

* מילאן צרובסקי באתר מועדון הגנרלים של הרפובליקה הסלובקית
* מילאן צרובסקי באתר VALKA
**יונה אָזֵף** (ברוסית: **Евно Фишелевич Азеф**;‏ 1869 - 24 באפריל 1918) היה סוכן כפול: ראש הארגון הטרוריסטי של המפלגה הסוציאל-רבולוציונרית הרוסית, ומרגל האוכרנה.

תולדות חייו
-----------

נולד בעיירה ליסקובה שליד הורדנה בשם **יונה רוסקין** בשנת 1869 במשפחה יהודית. השתלם בהנדסה. הצטרף למפלגה הסוציאל-רבולוציונרית הרוסית. בשנת 1903, לאחר מעצרו של גריגורי גרשוני הפך לראש הארגון הטרוריסטי הלוחם של המפלגה, אך בד בבד שימש גם כמרגל מטעם הבולשת הרוסית - האוכרנה, לה גילה פרטים על אודות חבריו למפלגה וחשף את תוכניותיהם.

על מנת להסיר מעליו את חשדות בני מפלגתו תכנן והוציא לפועל מספר התנקשויות בבכירי ממשל רוסיים, כשר הפנים הרוסי - סיפאגין ועוד. כמו כן הקים אזף בתי דפוס מחתרתיים, אך במקביל מסר מידע אודותם לבולשת הרוסית.

לאחר פרעות קישינב החליט אזף, כיהודי, לנקום בממשל הרוסי שארגן את הפרעות, על ידי רצח הנסיך הגדול סרגיי, דודו של הצאר, ורצח שר הפנים באותה עת, ויאצ'סלב פלבה, אך לפני ביצוע הרצח הודיע באופן חלקי למשטרה החשאית, על מנת לגרום למפעיליו שלא להורגו.

עקב הצטרפותו של אלכסי אלכסנדרוביץ' לופוחין - מפקד המחלקה השלישית באוכרנה, בשנת 1909, לשורות המפלגה המהפכנית, נחשפה זהותו הכפולה של אזף.

במשפט מפלגתי שהתקיים באותה שנה נגזר דינו למות, אך יונה אזף הצליח לברוח לברלין בירת גרמניה, שם נשא אישה וסחר בבורסה. בשנת 1915 אזף נעצר על ידי המשטרה הגרמנית בחשד שהוא סוכן פעיל של הבולשת הרוסית. הוא שוחרר רק בדצמבר 1917. בהיותו במעצר הוא חלה במחלת כליות ונפטר זמן קצר לאחר שחרורו באביב 1918 מאי-ספיקת כליות.

כמשל
----

בשל מרכיבי סיפורו הפך יונה אזף לדוגמה ולמשל לחפרפרת ולאדם הבוגד בארגונו; כך למשל באצ"ל, כאשר רצו לרמוז על אדם כמרגל (לדוגמה, יעקב חילביץ'), כינוהו "אזף".

לקריאה נוספת
------------

* זאב איבינסקי, **מהפכה וטרור**, הוצאת יאיר
* Михаил Зыгарь, **Империя должна умеретьː история русских революций в лицах 1900-1917**, Москва: ООО «Альпина Паблишер», 2017. (בתרגום לאנגלית: Mikhail Zygar, The Empire Must Die : Russia's Revolutionary Collapse, 1900-1917, INGRAM PUBLISHER SERVICES US, 2017).

קישורים חיצוניים
----------------

ויקישיתוף מדיה וקבצים בנושא **יונה אזף** בוויקישיתוף
* יבנו אזף (1869-1918), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258057305171
* GND: 119084716
* ISNI: 0000 0000 8222 8586
* LCCN: n81017858
* LNB: 000113807
* NDL: 00620301
* NKC: js2006312278
* NLP: a0000001190749
* NTA: 075125722
* SELIBR: 37583
* SNAC: w6z92rrb
* SUDOC: 125443617
* VIAF: 40180641
* WorldCat: lccn-n81017858

 |